
A hűtött gyógyszeripari ellátási lánc csomagolástechnikai kihívásai

A globális gyógyszerpiac mérete 2014-re meghaladta az 1.140 billió USA dollárt. Az ágazat az IMS Health vállalat előrejelzései szerint a következő években is növekedni fog világszinten. Ez a folyamatos fejlődés a logisztikát is új kihívások elé állítja. A legnagyobbak közé tartozik a tárolási hőmérsékletre érzékeny gyógyszerek kezelése. Ez elsősorban a napi szintű gyógyszerkiszállítások esetében jelent problémát. A gazdaságosság érdekében ugyanis a különböző tárolási hőmérsékletet igénylő gyógyszereket egyszerre, egy járművel szállítják ki a patikákba a rendelések alapján.
A passzív hűtődobozok egy megfelelő megoldást kínálnak erre a problémára. Mivel a fő alkalmazási területük a hosszú távú, doboznyitás nélküli nemzetközi szállítások, ezért a kutatások és az alkalmasságra vonatkozó vizsgálati eljárások is erre a felhasználási módra tesznek ajánlásokat.
Dolgozatomban a két szállítási mód közötti lényeges eltéréseket mutatom be és ezek alapján vizsgálok meg egy, jellemzően a disztribúció során alkalmazott passzív hűtődobozt. Laboratóriumi méréseket végzek a különböző összeállítású és különböző vizsgálati környezetben elhelyezett dobozokon. Ezeknek a segítségével megállapítom az egyes tényezők befolyásoló hatását a hűtődoboz teljesítményére vonatkozóan.
Az eredmények alapján kijelenthető, hogy a környezeti hőmérséklet és a hűtőanyagok elhelyezése jelentősen befolyásolja azt az időtartamot, amíg a hűtődoboz biztosítani tudja a kívánt hőmérsékletet.



